NWU onder voorste 5% van universiteite ter wêreld | Maroela Media
NWU onder voorste 5% van universiteite ter wêreld
Hoofgebou by die Potchefstroom-kampus van die Noordwes-Universiteit Foto: Maryke Laas/NWU.
Die Noordwes-Universiteit (NWU) is onder die top-4,8% van die meer as 18 000 universiteite wat wêreldwyd beoordeel word.
Die NWU het byna 100 posisies gestyg van posisie 964 na 869 op die Sentrum vir Wêrelduniversiteitsgraderings (Center for World University Rankings, CWUR) se universiteitsranglys.
Die NWU is steeds in die sewende posisie op die CWUR se ranglys van Suid-Afrikaanse universiteite, maar is die plaaslike universiteit wat sy posisie verreweg die meeste verbeter het.
Die CWUR stel die enigste wêreldwye universiteitsranglys saam wat die gehalte van onderwys en opleiding van studente, asook die prestige van die fakulteitslede en die gehalte van hulle navorsing meet.
Die CWUR gebruik sewe objektiewe en sterk aanwysers om die wêreld se top-1 000 universiteite op 'n ranglys te plaas, waaronder gehalte van onderrig, alumni-aanstellings, gehalte van die fakulteit, navorsingsuitset, hoëgehalte-publikasies, invloed en sitate.
"Met al hierdie feite in gedagte, is dit heeltemal duidelik dat ons geweldige vordering toon om ons droom te verwesenlik om 'n internasionaal erkende universiteit in Afrika te wees wat bekend is vir betrokke wetenskapsbeoefening, maatskaplike deelnemendheid en 'n sorgsaamheidsetiek," het prof. Dan Kgwadi, visekanselier van die NWU, opgemerk.
"Nie net blink ons uit in baanbrekernavorsing, asook innoverende leer en onderrig nie, maar baat ons ook ons samelewing deur kennis."
Man beseer in valskermsweef-ongeluk
Man swaar gestraf na moord op seun (9)
Wat n grootse prestasie vir Suid-Afrika. Werklik n pluimpie ook vir die stand van die akademie en tersiere opleiding hier.
NWU was nog al die jare n uitstaande universiteit. Jongmense wat daar studeer het, het baie goeie erkenning oorsee gekry, daar was geen negatiewe reaksies nie. Bou so voort NWU julle is van die bestes.